Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 242/12/5505	Liptovský Mikuláš, 19.11.2012
EEČ : 2-39-389-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 100,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Spojená škola, Ul. J. Rumana 6, 03101 XXXXX, IČO: 37982559,  číslo účtu: 7000262424/8180 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-277OO-LM-2012.
pre skutok, že 
od 1. marca 2012 do 8. marca 2012 v mieste svojho trvalého bydliska v Liptovskom Mikuláši časti Hlboké 3569/31, neoprávnene odoberal elektrickú energiu tak, že ho doposiaľ presne nestotožnená osoba s jeho súhlasom napojila žltozeleným káblom  z hlavnej rozvodnej elektrickej skrine, ktorý od nej viedol v zemi k bytovke č. 3569/31 a následne cez dieru v okne do zásuvky v obývačke jeho bytu, pričom ním neoprávnene odoberaná elektrická energia prechádzala  cez elektromer XXXXX, nar. 13. 05. 1978, trvale bytom Hlboké 3570/32, XXXXX, čím  mu týmto konaním obvinený XXXXX spôsobil škodu podľa znaleckého posudku vo výške 33,92 Eur. 
Odôvodnenie: 
	Uznesením zo dňa 08. 04. 2012 pod sp. zn. ORP-277/OO-LM-2012 poverený príslušník Obvodného oddelenia PZ v  Lipt. Mikuláši podľa § 199 ods. 1 Tr. poriadku začal trestné stíhanie  a súčasne uznesením  podľa § 206 ods. 1 Tr. poriadku vzniesol XXXXX obvinenie  za prečin krádeže podľa § 212 ods. 2 písm. e/ Tr. zákona  na tom skutkovom základe tak, ako je to uvedené vo výrokovej časti tohto uznesenia.   
	Obvinený  XXXXX a poškodený XXXXX  uzavreli dňa 19. 09. 2012  zmier, v rámci ktorého  obvinený XXXXX vyhlásil,  že   spáchal  skutok,    pre    ktorý   je   stíhaný   tak, ako mu bolo  na mediačnom konaní prečítané mediačným úradníkom Okresného súdu v Lipt. Mikuláši kvalifikované ako prečin krádeže podľa § 212 ods. 2 písm. e/ Tr. zákona. 
	Obvinený je ochotný zložiť na účet prokuratúry peňažnú sumu určenú na všeobecne prospešné účely vo výške  100,- Eur. Z peňažnej sumy určenej na všeobecné prospešné účely chce po schválení zmieru prokurátorom Okresnej prokuratúry v Lipt. Mikuláši poukázať štátu na peňažnú pomoc poškodeným 50 % a za adresáta  50 % určuje Spojenú školu, Ul. J. Rumana 6, 03101 XXXXX, IČO: 37982559,  číslo účtu: 7000262424/8180, účet vedený v Štátnej pokladnici.  
	Poškodený XXXXX  Kacian vyhlásil, že obvinený XXXXX mu nahradil škodu vo výške 100,- Eur, na náhrade, ktorej sa spoločne dohodli a ktorú mu spôsobil prečinom krádeže podľa § 212 ods. 2 písm. e/ Tr. zákona a týmto sú jeho nároky na náhradu škody v predmetnej trestnej veci uspokojené. 
	Obvinený a poškodený  zhodne prehlásili, že zmier uzavreli dobrovoľne,  slobodne, vážne,  súhlasia s obsahom zmieru a sú si vedomí dôsledku schválenia zmieru, ktorým je zastavenie trestného stíhania.     
	 Dňa 13. 11. 2012   obvinený  prostredníctvom Okresnej prokuratúry v Lipt. Mikuláši  zložil  na   účet   Krajskej   prokuratúry v Žiline   peňažnú sumu na všeobecne   prospešné   účely  vo   výške  100,- Eur,   určenú    podľa    zmieru  50 %    na   peňažnú   pomoc   obetiam  trestnej činnosti a 50 %  pre Spojenú školu, Ul. J. Rumana 6, 03101 XXXXX, IČO: 37982559,  číslo účtu: 7000262424/8180, účet vedený v Štátnej pokladnici. Táto suma je primeraná závažnosti spáchaného prečinu.       
Obvinený  a poškodený  s týmto  spôsobom vybavenia veci vyslovili súhlas. 
	Vzhľadom na povahu a závažnosť spáchaného činu, na mieru akou bol prečinom  dotknutý verejný záujem, na osobu obvineného  a na jeho   osobné a majetkové pomery som dospel k záveru, že takýto spôsob rozhodnutia je dostačujúci. 
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Stupka
prokurátor